text: Тръмп: Хакерската атака не е на Русия, може да идва от Китай - Свят - DarikNews.bg
  19 декември 2020 20:18
  Доналд Тръмп / getty images
  Настоящият президент на САЩ Доналд Тръмп заяви, че медиите преувеличават мащаба на извършената хакерска атака срещу компютърните системи на американското правителство и допусна, че зад него може да стои Китай.
  "Хакерската атака изглежда много по-значима винформациите на лъжливите медии, отколкото е в действителност. Бях напълно информиран и всичко е под пълен контрол", написа той в страницата си в Туитър в събота .
  Той не се съгласи с твърденията на няколко медии, че група хакери, работещи за Русия, може да стои зад атаката и вместо това допусна, че Китай може да е замесен в нея.
  "Русия, Русия, Русия – това е любима песен, когато нещо се случи, защото либералните медии, в по-голямата си част поради финансови причини, са уплашени до смърт да обсъдят възможността това да е Китай (и може да е бил той!)", твърди президентът на САК.